61976J0084
ΑΠΌΦΑΣΗ ΤΟΥ ΔΙΚΑΣΤΗΡΙΟΥ
της 1ης Μαρτίου 1977 (
*1
)
Αντικείμενο της υποθέσεως:
Ερμηνεία των κανονισμών (ΕΟΚ) 1975/69 του Συμβουλίου, της 6ης Οκτωβρίου 1969, και 2195/69 της Επιτροπής, της 4ης Νοεμβρίου 1969 περί των κοινοτικών πριμοδοτήσεων της μη διαθέσεως στο εμπόριο του γάλακτος και των γαλακτοκομικών προϊόντων.
Διατακτικό της αποφάσεως:
1)
Το άρθρο 2 του κανονισμού (ΕΟΚ) 2195/69 υποχρεώνει την αρμόδια αρχή, να υπολογίζει τον αριθμό των χονδρών βοοειδών που βρίσκονται σε κάθε εκμετάλλευση, σε συνάρτηση προς τη διάρκεια της παρουσίας τους σ' αυτήν.
2)
Κατά τον υπολογισμό αυτό, η αρμόδια αρχή πρέπει να μη συνυπολογίζει την περίοδο κατά την οποία τα βοοειδή είχαν ηλικία κάτω των 4 μηνών.
Πρόταση του γενικού εισαγγελέα:
Πρότεινε να δοθούν στα υποβληθέντα ερωτήματα οι εξής απαντήσεις:
1)
Το άρθρο 8 του κανονισμού 1975/69 του Συμβουλίου και το άρθρο 2 του κανονισμού 2195/69 της Επιτροπής επιβάλλουν, για τη χορήγηση των ετησίων πριμοδοτήσεων μη διαθέσεως στο εμπόριο του γάλακτος και των γαλακτοκομικών προϊόντων, να υπολογίζεται ο αριθμός των χονδρών βοοειδών σε συνάρτηση προς το χρόνο παρουσίας τους στην κάθε εκμετάλλευση.
2)
Κατά την εφαρμογή του συντελεστή μετατροπής που καθορίζεται από το άρθρο 2 του κανονισμού 2195/69 της Επιτροπής, πρέπει να λαμβάνεται υπόψη η ηλικία των βοοειδών που βρίσκονται στην εκμετάλλευση κατά το χρόνο του ελέγχου καθώς και η κατά το χρόνο της πωλήσεως ηλικία των βοοειδών, τα οποία βρίσκονται στην εκμετάλλευση κατά το προηγούμενο έτος.
3)
Κατά τον pro rata temporis υπολογισμό του αριθμού των χονδρών βοοειδών για τον προαναφερθέντα υπό 1) σκοπό, δεν πρέπει να λαμβάνονται υπόψη οι τέσσερις πρώτοι μήνες ζωής του βοοειδούς.
(
*1
)	Γλώσσα διαδικασίας: η γαλλική.